text: L'Associació de la Ruta del Vi de Lleida és un organisme autònom que uneix les iniciatives dels sectors públic i privat per promocionar i potenciar el turisme enològic sostenible i de qualitat a les terres de Lleida. De nord a sud, l'Associació reuneix ajuntaments, consells comarcals, associacions, oficines de turisme, cellers, restaurants, establiments temàtics i allotjaments turístics que formen una atractiva i diversa oferta turística estretament vinculada al món del vi. La promoció compta amb el suport de la Secretaria d'Estat de Turisme, Turisme de Lleida-Ajuntament de Lleida, el Patronat de Promoció Econòmica de la Diputació de Lleida, la DO Costers del Segre i la Federació d'Hostaleria de Lleida.


source: CulturaX

text: Ofertes per instal·lar sistemes de calefacció | Consumer Ofertes per instal·lar sistemes de calefacció Bonificacions i finançament sense interessos són l'aposta de les principals companyies energètiques L'arribada del fred coincideix amb la proposta de nombroses ofertes per instal·lar sistemes de calefacció. Les principals empreses energètiques -Endesa, Gas Natural, Naturgas i Iberdrola- competeixen amb promocions que asseguren tarifes reduïdes i finançament preferent. Aquestes condicions es converteixen en un ganxo per captar clients cap a altres àrees energètiques (gas i electricitat, sobretot) de les mateixes companyies. La principal aposta de les companyies energètiques és la instal·lació del sistema de calefacció amb facilitats de pagament. Al compàs que marca la crisi, la majoria ofereix un finançament sense interessos, per un període que oscil·la entre un i dos anys. També permeten demorar el pagament fins a diversos mesos després de concloure la instal·lació i la majoria aplica bonificacions en les tarifes, amb descomptes en el consum de la llum o l'aigua. Algunes empreses, com Naturgas, van més enllà. La companyia ha dissenyat un préstec específic ("Credigas") que aplica un interès del 5% per a un termini entre un i vuit anys i imports de 600 a 4.000 euros. Aquesta promoció està penalitzada amb una comissió d'obertura del 0,25%. Com a reclam per aconseguir clients, les energètiques inclouen un servei de manteniment. "ServiGas", de Gas Natural, cobreix les reparacions de la instal·lació, el circuit hidràulic de la calefacció, la caldera i els aparells que funcionin amb aquest tipus d'energia. Iberdrola incorpora una assistència d'urgència per solucionar qualsevol avaria, sense cost algun per a l'usuari fins a un màxim de 500 euros. La subscripció d'un pla d'instal·lació inclou un servei de manteniment gratuït La proposició de cada empresa incideix en aspectes diferents. Endesa ofereix al client la possibilitat de triar el tipus de calefacció (bombes de calor, emissors tèrmics...) i les marques dels aparells. Els equips de baix consum són els més econòmics, oscil·len entre 190 i 270 euros. Les bombes de calor de les principals marques costen entre 699 i 784 euros. Les més innovadores i efectives són les calderes de condensació de gas, el preu del qual ronda els 1.650 euros. La calefacció ecològica i de baix consum és l'aposta d'Iberdrola. Com la resta d'empreses, permet el finançament en dos anys sense interessos, tant en els equips com en la instal·lació. Contempla l'adquisició d'un climatizador per bomba de calor, que estalvia fins a un 25% d'energia, en funció dels hàbits i del temps d'ús. Compta amb la possibilitat d'instal·lar un sistema de calefacció per acumulació, que permet estalviar més d'un 45% si es contracta la tarifa amb discriminació horària. Altres opcions que es poden contractar són la calefacció elèctrica directa i la de gas natural, ja sigui individual o col·lectiva. El consum en calefacció suposa gairebé la meitat de la despesa global d'energia per part de les llars espanyoles. Per rebaixar-ho, n'hi ha prou amb seguir unes senzilles pautes: La temperatura òptima de la llar a l'hivern oscil·la entre 19 i 21 graus centígrads. Per cada grau que s'augmenti, el consum s'eleva un 7%. Convé no superar els 21o, excepte si és necessari i en dies molt freds. Per adaptar la temperatura de l'habitatge a les necessitats de cada llar, és indispensable disposar d'un sistema de regulació. La legislació actual exigeix que les instal·lacions individuals tinguin un termòstat per portar aquest control. La quantitat de calor necessària per mantenir una casa a una temperatura confortable depèn del seu nivell d'aïllament. Es poden instal·lar finestres amb doble cristall, procurar que els caixetins de les persianes no tinguin escletxes o tancar el tir de la xemeneia quan no s'utilitzi.


text: Ara han de recollir 16.520 signatures dels socis abans del 17 de setembre 3 min. Barcelona 31/08/2020 13:06 987x555 Els impulsors de la moció contra Bartomeu ja tenen les paperetes Els impulsors de la moció contra Bartomeu ja tenen les paperetes / FRANCESC MELCIÓN Els impulsors de la moció de censura contra la directiva de Josep Maria Bartomeu han anat a buscar avui dilluns a les oficines del club les paperetes en què hauran d'estampar les 16.520 signatures necessàries dels socis (el 15% del cens electoral) per aconseguir portar el procés a un referèndum. El club blaugrana ha donat el vistiplau a la sol·licitud de moció duta a terme dimecres passat pel precandidat Jordi Farré, i ara els impulsors disposaran de 14 dies hàbils (inclosos els dissabtes), que començaran a comptar demà dimarts, per recollir les signatures. Així, tindran de marge per aconseguir-les fins al dijous 17 de setembre. Tot i aquest calendari establert pel club, els promotors de la moció no hi estan d'acord i han presentat una reclamació per poder recollir firmes fins al 21 de setembre, quatre dies més tard, entenent que els dissabtes no són dies hàbils –al·legant, per exemple, que les oficines del club no estan obertes aquest dia de la setmana–. "Entenem que s'ha d'estendre fins al 21 d'acord amb l'última sentència judicial que va guanyar Agustí Benedito referent a la moció del 2017 i hem demanat que s'estengui aquest termini quatre dies perquè són importantíssims per a la recollida de signatures", ha explicat Marc Duch, president de l'associació Manifest Blaugrana. Per poder recollir aquestes signatures, els promotors de la moció s'organitzaran a partir d'una seu al carrer Balmes, a més dels 50 punts de recollida repartits per tota la ciutat de Barcelona. Tot i la situació excepcional per la pandèmia, des de l'organització es mostren optimistes. "La pandèmia ho dificulta tot molt però creiem que el soci, ara sí, ha de fer aquest pas perquè la situació és tan crítica... Al final li demanem al soci 20 minuts de la seva vida i amb aquests minuts pot donar el seu suport a una moció que pot salvar el club", explica Duch. En el cas que els impulsors superessin el 15% de firmes del seu cens electoral, que actualment és de 110.132 socis, el club hauria de celebrar un referèndum que tan sols comportaria la destitució de Bartomeu i la seva junta si així ho volguessin, almenys, el 66,6% dels votants. "Al final el que ha de venir i donar la signatura i quan donem les signatures venir a votar ha de ser el soci. Nosaltres simplement posem una eina a la disposició dels socis", explica Jordi Farré, precandidat a la presidència del Barça. A més de Farré, dos precandidats més (Víctor Font i Lluís Fernández Alá) i els vuit grups d'opinió de l'entorn blaugrana (Cor Blaugrana, Manifest Blaugrana, Compromissaris FCB, Dignitat Blaugrana, Seguiment FCB, La Resistència de Palau, #Noiestwitterbarça i El Senyor Ramon) consideren que el FC Barcelona fa temps que viu una crisi institucional, econòmica i esportiva que va arribar al punt culminant amb el 2-8 contra el Bayern de Munic i el desig de Messi d'abandonar el club.


text: Què és la Sobirania Alimentària | La Repera Què és la Sobirania Alimentària This entry was posted on 29/01/2014 by Miquel, in Coopes Vallès, poti-poti. Bookmark the permalink. 1 comentari Al web de la Magrana Vallesana han reproduït una entrevista a Esther Vivas que ens explica què és la Sobirania Alimentària: Recollim aquest article de l'Esther Vivas publicat al web Ets el que menges. Menjar: ingerir aliments sòlids o semisòlids, segons la definició del Diccionari de la Llengua Catalana. Menjar, però, és molt més que empassar-se aliments. Menjar d'una manera sana i conscient implica preguntar-se d'on ve el que consumim, com s'ha elaborat, en quines condicions, perquè en paguem un determinat preu. Significa prendre el control sobre els nostres hàbits alimentaris i no delegar. O en d'altres paraules, significa ser sobirans, poder decidir, pel que fa a la nostra alimentació. Aquesta és l'essència de la sobirania alimentària. One thought on "Què és la Sobirania Alimentària" Retroenllaç: Què és la Sobirania Alimentària | @La_Repera_ – @esthervivas | Associació Salut i Agroecologia (ASiA)


text: Oficina Exterior de Catalunya a Copenhaguen. ACCIÓ - Agència per la Competitivitat de l'Empresa Vols fer negoci als països Bàltics i Nòrdics? Vols que la teva empresa aprofiti les oportunitats de negoci que es generen a alguns dels països més rics i avançats d'Europa? Vols fer negoci amb Dinamarca, Suècia, Noruega, Finlàndia o les repúbliques bàltiques? L'oficina d'ACCIÓ a Copenhaguen t'hi obre la porta. Des de Copenhaguen t'ajudem a fer negoci a... Serveis que t'oferim des de Copenhaguen La teva oficina a Copenhaguen L'Oficina Exterior de Comerç i Inversions de Catalunya a Copenhaguen es va obrir el 1991. Està dirigida per Irmelin Ipsen i junt amb ella hi treballen dos consultors. Està situada al centre de la ciutat, al costat de la plaça de l'Ajuntament. Des d'allà, s'impulsen projectes per ajudar les empreses catalanes a fer negoci no només amb Dinamarca, sinó també amb la resta de països nòrdics i les repúbliques bàltiques. Bona part de les empreses que utilitzen els serveis de l'oficina provenen dels àmbits de l'alimentació, les indústries de l'experiència i les del disseny. Els projectes més freqüents són els que ajuden a trobar clients, distribuïdors i proveïdors en destí. També ofereix serveis especialitzats en innovació internacional.


text: Jaume Cela | AMPA Bellaterra | Pàgina 2 5 abril: Jaume Cela a la biblioteca de l'Escoleta! Publicat el abril 4, 2017 per AMPA Bellaterra Aquest dimecres dia 5 en Jaume Cela ens presentarà en Pep, un nen que explica el significat dels tatuatges que el seu pare té per tot el cos. Continua llegint → Publicat dins de Activitats per nens, Biblioteca, Jaume Cela | Deixa un comentari Nostàlgia... per Jaume Cela Publicat el novembre 7, 2016 per AMPA Bellaterra Perdoneu aquest article massa personal. Quan em van avisar que m'havia de jubilar vaig pensar que la nostàlgia em derrotaria. No s'ha complert la profecia. Continua llegint → El sol no és pon. Ho sabem prou bé, però ho diem així. Surt i es pon, potser una bella manera de dir-ho que no respon a la realitat, a la veritat dels fets, però hi ha tanta lletra escrita sobre què vol dir la realitat o què vol dir la veritat? Continua llegint → Publicat dins de Jaume Cela | Etiquetat com a Jaume Cela | Deixa un comentari S'acosta el dia de Sant Jordi i és un bon moment per recordar un dels valors de la literatura –de la ficció en general que es pot expressar en llenguatges diferents: dialogar amb els morts. Continua llegint →


text: Qui som? – qTabac qTabac un nou projecte adreçat a professionals qTabac és un projecte de les Xarxes d'Hospitals i Atenció Primària Sense Fum, amb el suport de l'Agència de salut pública de Catalunya. Es tracta del servei qTABAC, un servei de consultes sobre intervenció en tabaquisme adreçat preferentment als professionals sanitaris de l'atenció primària i dels hospitals. Donar suport als professionals en el maneig dels pacients en deshabituació tabàquica, en aspectes més especialitzats o situacions especials o poc freqüents, que a vegades generen la derivació a dispositius especialitzats tot trencant la continuïtat assistencial des de la primària o des de l'hospital. Pensem que aquest servei serà una bona eina per millorar l'assistència en la deshabituació tabàquica per part dels professionals sanitaris. El servei el proveirem de forma molt personalitzada, acceptant les consultes principalment per via telefònica, email o formulari online, i les intentarem respondre amb màxima celeritat en les 48 h. Amb un comité d'experts assesors El Comitè Assessor d'Experts està format per professionals especialitzats en tabaquisme en diferents àrees (pneumologia, oncologia, psiquiatria, atenció hospitalària, atenció primària, ginecologia, pediatri psicologia,...). Has escoltat suficient? – Comencem a treballar. Farem que sigui una bona eina per millorar l'assistència en la deshabituació tabàquica per part dels professionals sanitaris.


text: Retallada versus inversió La inversió pública a la construcció es reduirà dràsticament aquest exercici per destinar els recursos a fer front a les conseqüències de la crisi de la pandèmia de la Covid-19. Ara bé, cal preservar un dels sectors que tindran més pes en el PIB Actualitzada 20/05/2020 a les 08:03 El Govern, els comuns i les parapúbliques han optat per reduir les inversions en obra pública a la mínima expressió. Els diners estalviats es destinaran a cobrir part de les despeses generades per la crisi de la Covid-19. És una opció. Les retallades ofereixen resultats a curt termini, nodreixen de liquiditat les arques públiques i eviten que creixi l'endeutament. Ara bé, a mitjà i llarg termini aquesta política hi ha seriosos dubtes que sigui la millor. Es pot arribar a comprometre el futur immediat d'un sector, ara més que mai, clau. La construcció representa el 16% del PIB i dona feina a més de 4.500 treballadors. A la vista de la situació en què es troben el turisme i el comerç, tancats des de fa més de dos mesos i sense expectatives de recuperació clares, el pes de la construcció en el PIB augmentarà de forma significativa aquest exercici. Tant com pot caure el següent. Si no es licita més obra pública el volum de feina pot caure en picat el 2021 amb el consegüent empobriment del país i la pèrdua de llocs de treball. Fet que tindrà un efecte negatiu sobre el teixit econòmic i social. Paral·lelament els ingressos de l'Estat via càrregues impositives també patirien un seriós retrocés. De manera que si no es prenen mesures correctores ens trobarem davant una disjuntiva excloent que penalitzarà seriosament la revitalització econòmica. En primer lloc, caldria que les institucions donin facilitats a la iniciativa privada a l'hora de tirar endavant promocions immobiliàries, la qual cosa no significa donar carta blanca als constructors com va passar en altres èpoques. Si aquest exercici s'ha decidit aturar totes les iniciatives davant la gravetat de la situació per l'inevitable i enorme endeutament, a continuació cal analitzar les polítiques d'inversió pública per a l'exercici vinent. Valorar si la millor opció és seguir per la via de les retallades o tornar a invertir. L'alternativa és evident i el que cal és trobar mecanismes per finançar-ho. Per això cal deixar de pensar en el curt termini. La virulència dels primers moments de la pandèmia ha impedit al Govern planificar més enllà del dia a dia, però un cop controlada és l'hora de pensar com ha de ser la nova Andorra. Una qüestió urgent, que necessita d'un think tank que superi el cercle endogàmic de l'executiu i incorpori personalitats de contrastada solvència de tots els sectors.


text: Tots Som Poble - Els temps han canviat | Aguaita.cat «Fins ara una silenciada temor a manifestar una postura contrària als actes amb bous ha tingut segrestada la llibertat d'opinió de molta part de la ciutadania, i això és un fet extremadament greu en una societat que es pretén oberta i participativa» per Tots Som Poble , Amposta, 4 d'octubre de 2019 a les 15:16 | Membres de l'associació Tots Som Poble d'Amposta El dia 1 d'octubre del 2010, fa 9 anys, es va aprovar la llei 34/2010 de regulació de les festes tradicionals amb bous. Malgrat diuen que va ser consensuada entre les administracions locals, la Generalitat, col∙legi de veterinaris de Tarragona, ramaders, penyes taurines i altres representants de la societat civil, no va ser així, no es va tenir en compte ni es va consultar al gruix de població que no estava a favor d'aquest espectacle de divertiment en el sofriment animal. És un fet que, en aquests 10 anys que han passat des que es va aprovar la llei, la societat ha fet importants avenços en l'àmbit tecnològic i de comunicacions amb xarxa, això ha provocat que diferents entitats i persones sensibles al maltractament animal assistiren a aquests actes taurins i fessin públiques imatges i gravacions esfereïdores del que passa en aquests espectacles, per exemple, en els bous embolats i en els bous capllaçats. La conseqüència d'això no ha estat altra que el creixement de la consciència entre la població que fins ara n'era desconeixedora i que es limitava a no assistir a aquests espectacles o a participar de la festa sense contemplar les crueltats. Des de l'Associació TOTS SOM POBLE donem ple suport a l'aprovació de la proposta de resolució aprovada pel Parlament de Catalunya el passat dia 26 de Setembre i desaprovem la reacció de les penyes taurines i molt especialment la dels ajuntaments de les Terres de l'Ebre on es fan festes amb bous. Fins ara una silenciada temor a manifestar una postura contrària als actes amb bous ha tingut segrestada la llibertat d'opinió de molta part de la ciutadania, i això és un fet extremadament greu en una societat que es pretén oberta i participativa. De la major part dels representants polítics del nostre Ajuntament d'Amposta esperàvem una actitud diferent. Pensem que aquest Ajuntament ha desaprofitat una ocasió molt important per demostrar que ens representa a tots i a totes, no només als que criden més, als qui s'apropien de manera imperativa de la identitat del territori i als que utilitzen un discurs populista, si no també a una part de ciutadans que s'han dirigit a ell per parlar del tema i que no se'ls ha tingut gens en compte. És que potser pensen que poden perdre els vots que els sectors taurins els han donat? Tenen constància absoluta quants vots representen? Han avaluat si la seva actuació els pot comportar pèrdua de vots del sector contrari als correbous? Potser van errats de comptes. Si més no, celebrem que la societat està evolucionant en consciència i que ha arribat a entendre que els animals són éssers, igual que els humans, que mereixen un respecte i que mai han de ser maltractats. Fer‐ho per divertir‐se en el seu sofriment no té perdó. Aquesta consciència s'aplica a la majoria d'animals de companyia gossos, gats, cavalls i fins i tot als animals de circ, però, que passa amb els bous? Aquí els instints més primaris no deixen aflorar aquesta consciència i s'apanyen els arguments necessaris i les excepcions a la llei per a que alguns puguin treure'n profit. Als polítics, quan la ciutadania posem l'atenció en aquest punt de consciència, els hem d'exigir no solament que administren correctament els recursos econòmics, l'espai públic, els serveis públics municipals, sinó que tinguin molta cura en els valors més grans d'un poble, que són el respecte a l'entorn, al medi ambient, als animals i a les persones, que procuren que aquests valors vagin calant en tots els nivells de la població i que aquesta llavor germini en cada u dels nostres infants i joves que són el futur de la nostra ciutat. Si es permeten que domini el crit, la força i la coacció en contra dels debats serens i constructius avançarem pel camí equivocat i no ens mourem d'on som. Potser quan voldrem dialogar des de la pluralitat i el respecte no en sabrem, no s'haurà ensenyat a temps. No volem acabar sense agrair als tres regidors que al ple municipal de l'Ajuntament d'Amposta el dia 30 de Setembre, van expressar els seus convenciments oposats a la majoria absoluta, per damunt de la pressió que visiblement es copsava a la sala. Mahatma Gandhi va dir: "la grandesa d'una nació pot ser jutjada per la forma com tracta els seus animals", sense excepcions. Esquerra????? Per Cintin el 8 d'octubre de 2019 a les 09:06 Els d'esquerra han reaccionat protaurins perquè penses que tenen 4 anys per davant per poder canviar el relat sobre els correbous, depenent del que vagi succeint i pensant que la gent no te memòria, com venen fent amb tot (rufians, tardas, junqueras, sols, torrents, sabrias, aragonesos, salvados... i ....) , si consideren que ės lo que els hi convé, i voldran nedar i guardar la roba, com sempre. Estos d'esquerra són una esquerra molt estranya. Per fora ja els actes de la vergonya de les terres de l'ebre el 5 d'octubre de 2019 a les 05:40 prou ja d' aquesta vegonya monumental! Vivim al segle XXI!! ERC venuts Per Marshall el 4 d'octubre de 2019 a les 16:38 Ben dit, los bous mos avergonyeixen, ERC venuts als vots dels cacics taurins, tant que cirticaben CIU i fan lo mateix


text: Divalterra | Divalterra assistix a una jornada online sobre observatoris socioeconòmics de REDEL Què és Divalterra. Àrees d'actuació. Brigades Forestals SERVICIS. PORTAL D'OCUPACIÓ. Divalterra assistix a una jornada online sobre observatoris socioeconòmics de REDEL Qué es Divalterra Informació Económica-Pressupostària El Servici de Desenvolupament Local va exposar la seua experiència amb la plataforma d'estudis i anàlisi #divalterradata, i va donar a conéixer el projecte 'Connecta València' Divalterra ha participat en una jornada online sobre observatoris socioeconòmics de la Xarxa d'Entitats per al Desenvolupament Local (REDEL) organitzada per l'Ajuntament de València a través de València Activa. La trobada va reunir una vintena d'observatoris socioeconòmics promoguts per ajuntaments com els de València, Barcelona, Alacant, Saragossa, Santa Cruz de Tenerife, Málaga o León, entre altres, així com experiències supramunicipals impulsades per les diputacions de Barcelona, Tarragona o Burgos i la xarxa de municipis bascos Garapen. El Servici de Desenvolupament Local de Divalterra va exposar la seua experiència amb la plataforma d'estudis i anàlisi #divalterradata, que mitjançant indicadors de fonts oficials genera informes trimestrals de conjuntura socioeconòmica provincial, a més d'oferir estadístiques de cada municipi a les agències de desenvolupament local de la xarxa provincial d'ADL's. Juntament amb les dades de població, desocupació per edats i sectors, empreses, afiliació a la Seguretat Social, inscripció al sistema de Garantia Juvenil, vehicles matriculats o subvencions concedides per la Diputació de València que ja es recullen, s'afegirà durant els pròxims mesos la informació recollida pels sensors Smart City del projecte 'Connecta València', dins el marc de l'encàrrec de gestió realitzat per la Diputació de València. La sessió va permetre als equips responsables de les diferents iniciatives conéixer com estan afrontant el repte del teletreball, les tendències estadístiques generades durant aquests mesos i les noves iniciatives i continguts previstos en cada plataforma. Per part de Divalterra i a través de 'Connecta València', es va exposar el projecte d'anàlisi anonimitzat de patrons de mobilitat de turistes a la província. A més, es va plantejar estrényer la col·laboració entre els diversos observatoris socioeconòmics per a compartir metodologies, conéixer els indicadors generats, aprofundir en la seua anàlisi i poder dur a terme estudis comparatius dels diferents territoris que formen part de la xarxa estatal REDEL.


text: Ballinacourty House Tipperary Irlanda - Ofertes d'hotels amb els MILLORS DESCOMPTES EN LÍNIA Osaka, Japó 8.350 allotjaments Veure tots els 19 allotjaments a Tipperary. Balliancourty House, Glen of Aherlow, Co. Tipperary, Tipperary, Tipperary, Irlanda - Excel·lent ubicació - Veure al mapa Més informació sobre Ballinacourty House Convenientment situat a Tipperary, Ballinacourty House és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Ballinacourty House, l'excelent servei i instal.lacions superiors faran de la vostra estada una experiència inoblidable. L'hotel ofereix magatzem d'equipatge, aparcament de cotxes, habitació familiar, restaurant, servei de bugaderia per garantir el més gran comfort possible als seus clients. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com parc infantil, pistes de tennis, ping pong, jardí. Sigui quin sigui el motiu del seu viatge, Ballinacourty House és una selecció idònia per a la vostra estada a Tipperary.


text: Newsletters archivo - Fundació Bosch Aymerich Newsletters - Fundació Bosch Aymerich EL NOSTRE AGRAÏMENT A TOTS ELS EMPLEATS DEL GRUP D'EMPRESES BOSCH AYMERICH Des de la Fundació Privada Bosch Aymerich us volem fer partícips de les diferents actuacions d'Obra Fundacional que s'estan duent a terme. Creiem que és important que conegueu el que s'està fent a nivell d'Obra Fundacional ja que pensem que això dóna un sentit addicional a la pròpia feina que feu, ja que gràcies a aquesta feina, la Fundació com a propietària, pot destinar una bona part dels Beneficis de les empreses del Grup a fer aquestes tasques de caire assistencial/social. Rebeu doncs el nostre agraïment pel treball que realitzeu cadascuna i cadascú de vosaltres, el qual ha possibilitat dur a terme aquest any 2018 les activitats que us destallem en aquest butlletí, així com les que es realitzaran en els propers anys.


text: El celler Clos Pachem de Gratallops, menció del Premio Arquitectura de CSCAE Imatge de l'entrada. L'obra de l'estudi HArquitectes resol un projecte molt complex, inserit en un centre històric Els Cellers Clos Pachem, situats al municipi de Gratallops al Priorat, han rebut una Menció Especial del jurat del Premi d'Arquitectura 2020 atorgat pel Consell Superior dels Col·legis d'Arquitectes d'Espanya (CSCAE). Segons informa el CSCAE, el jurat del premi ha concedit aquesta Menció Especial a aquesta obra, de l'estudi HArquitectes, per la forma en la qual els seus autors han resolt un projecte molt complex, inserit en un centre històric. Destaca que els responsables del projecte han sabut construir «de forma minuciosa una gran riquesa d'espais en una molt bona transició i contextualització entre l'interior i l'exterior». També es destaca del projecte l'atenció al confort climàtic en la seva forma passiva, tant de les persones com del vi. En aquesta edició, el Complex Turístic d'Albeida, a la Corunya, i les Directrius d'Ordenació Territorial del País Basc s'han endut els premis d'Arquitectura i Urbanisme 2020 del CSCAE. Encara que en àmbits diferents, els dos projectes guardonats conjuguen els valors arquitectònics amb la sostenibilitat, optimització de recursos i aspiren al reequilibri entre els hàbitats urbà i natural, en sintonia amb els objectius de l''Agenda 2030' de l'ONU, segons els membres dels jurats. El jurat del Premi d'Arquitectura ha estat format pels arquitectes Toni Gironès, com a president en representació del president del CSCAE; José Manuel Gallego Jorreto, Alberto Camp Baeza (Medalla d'Or de l'Arquitectura 2019), Dolores Alonso, Elisa Valero, i la secretària general d'Agenda Urbana i Habitatge, Elena Simón.


text: moniatos vidres amb sucre moreno Moniatos glaçats amb sucre moreno 273 Calòries Calòries 273 Calci 80mg 6% Les patates dolces es couen a la paella amb sucre moreno i mantega, juntament amb altres condiments. Aquesta és una de les meves maneres preferides de cuinar moniatos, i és especialment bo amb el pernil o per menjar. os de cuixes de pollastre fregit Aquesta és una recepta molt senzilla i amb pocs ingredients, i és un bon canvi de ritme de la rica cassola, el moniato i el plat de melissa o alguna cosa més complicat. Si preferiu mantenir la preparació senzilla, aquesta és una excel·lent elecció. Si voleu jazzar el plat una mica, consulteu les idees de variació que es mostren a sota de les instruccions de la recepta. 3 patates dolces mitjanes (aproximadament 1/2 lliures) 1/2 tassa de sucre moreno (envasat, clar o fosc) Peleu els moniatos i talleu-los a rodanxes de 1/2 polzada a 1 polzada. Col·loqueu les rodanxes de moniato en un cassó i tapeu-ho amb aigua. Porteu-ho a ebullició i deixeu-ho coure uns 12 minuts, o fins que estiguin tendres. Alternativament, rostiu les llesques de moniato en un forn de 375 F durant uns 25 minuts. ales de pollastre salmorra abans de coure En una paella pesada, combina sucre moreno, aigua, mantega i sal. Feu-la més a foc lent durant 5 minuts. Afegiu les patates dolces a rodanxes a la barreja de sucre moreno. Feu-ho a foc lent durant 10 minuts, o fins que no estiguin ben glaçades, girant-les amb freqüència per evitar que es quedi calent. Afegiu 1/2 tassa de meitats torrades de pecan. En comptes de tallar-les, talleu les patates dolces a daus uniformes. Substituïu la 1/3 tassa d'aigua per sidra de poma o suc de poma. Substituïu la 1/3 tassa d'aigua pel suc de taronja i afegiu una mica de ratlladura de taronja fresca, si voleu.


text: El polígon Sud-Oest: el futur 22@ sabadellenc? | Ràdio Sabadell El polígon Sud-Oest | Google Maps 08.07.2021 17:21 Serveis Informatius A Sabadell falten llocs de treball. Un problema que es podria començar a solucionar a través del polígon Sud-Oest. El Gremi de Fabricants ha acollit una presentació dels arquitectes Eduard Fenoy i Manel Larrosa, que aposten per convertir aquest polígon en un centre d'activitat econòmica, amb noves empreses, llocs de feina, la construcció d'habitatges i més zones verdes. Inspirats en el model del 22@ barceloní, Fenoy i Larrosa volen fer que la ciutat sigui atractiva perquè les empreses hi inverteixin. D'aquesta manera, volen acabar amb el dèficit d'ocupació que pateix Sabadell i que fa que, cada dia, 20.000 veïns hagin de marxar per treballar fora de la ciutat. "Intentar fer dins de l'estructura urbana, un lloc amb molta més activitat econòmica. Ens estem convertint en ciutat dormitori. Hi ha 20.000 persones que cada dia surten a treballar a fora i va creixent" Part de la solució implica reconvertir el polígon industrial del Sud-Oest en un centre d'activitat econòmica i residencial. Hi ha connexió amb l'autopista, amb la ciutat, amb l'aeroport i amb les estacions de Ferrocarrils i la Renfe. A més, un cop s'acabi el Portal Sud es disposaran de 61 hectàrees de terreny. Les previsions dels arquitectes és que es puguin generar 50.000 llocs de treball i 1.000 habitatges. "No hem de fer polígons industrials com Sant Quirze o Polinyà, no podem fer un cargament a peu d'autopista com Cerdanyola o Sant Cugat, però podem copiar un cert model barceloní: fer eixample, una ciutat complexa, densa, amb activitat i molta ocupació" La proposta inclou la creació de noves zones verdes per fugir de la idea de polígon aïllat. Tampoc es vol atraure només indústria, sinó generar activitat econòmica diversa, que és més atractiva per compartir espai amb els usos residencials. "Un polígon genera un lloc de treball per cada 100 metres construïts, i en canvi una enginyeria o unes oficines et genera molta més densitat. No es tracta de fer polígon industrial pròpiament, que per cobrir 20 llocs de treball necessitaríem 200 metres quadrats, sinó reconvertir el sòl en metres quadrats" La proposta de l'estudi EFA Arquitectes es va presentar ahir davant d'agents econòmics i responsables polítics de la ciutat.


text: Mislata tindrà un centre de serveis socials nou - Notícies - Ajuntament de Mislata Les noves instal·lacions, situades en l'antic Centre Ocupacional del carrer Sant Francesc, albergaran a partir de gener la tramitació d'ajudes i prestacions socials. D'aquesta manera, el municipi comptarà amb dos espais municipals destinats a Serveis Socials a partir de 2022 Carlos F. Bielsa: "Aquest nou centre de Serveis Socials millorarà i augmentarà la qualitat assistencial i és un exemple més de consolidació del nostre model de gestió i del nostre compromís amb els qui més ho necessiten, situant les polítiques socials com un pilar fonamental"


text: VOLANT CAP A SANT ANIOL | Amics de Sant Aniol d'Aguja L' hivern ha passat volant i els Amics de Sant Aniol no han parat de volar amb el material a l'esquena cap al refugi. Recordo que l'helicòptering consisteix amb que els excursionistes facin la competència als matxos de bast i als helicòpters. Dos tipus de contrincants que estant avesats a traginar molt de pes. Els excursionistes guanyen la partida perquè, de moment i com era d'esperar, no s'han presentat ni els animals de quatre potes ni l'ocell de ferro.


text: 1.1Infantesa i joventut. Primeres escoles 1.2Universitat, la carrera d'advocat, poesia 1.3Mestre i pedagog 1.4Els drets dels infants 1.5Adjunt al Síndic per als Infants El 1963 deixa la carrera d'advocat per consagrar-se a la pedagogia. Havia donat classes de dret i sociologia en algunes escoles d'adults. Novament Joan Triadú li facilita l'entrada a la Institució Cultural del CICF, de la qual ell era director general. Jordi Cots s'havia responsabilitzat, durant dos anys, del Centre d'Estudis Pedagògics del CICF, una escola nocturna d'adults de preparació lliure per al Magisteri. I aquest 1963 el CICF crea l'Escola Thau i en confia la direcció a Jordi Cots, que li confereix l'orientació pedagògica, especialment pel que fa a l'etapa preescolar i de primària. També li donà el nom de Thau, d'arrels franciscanes. Els seus models són Pestalozzi i, sobretot, Kerschensteiner; per al parvulari, tot el que era vigent del mètode Montessori, després a l'escola Talitha. Jordi Cots en fou director durant set anys. Després se'n feu càrrec directament Joan Triadú. Mentrestant, el 1965, neix l'Escola de Mestres Rosa Sensat; i Jordi Cots n'és cofundador amb Marta Mata, Maria Teresa Codina, Pere Darder, Maria Antònia Canals, Enric Lluch, i Anna Maria Roig.[3] Dona, als cursos de tarda, la matèria d'Història de l'Escola.[cal citació] Homenatge de Justícia i Pau com a fundador i promotor de la Comissió de la Infància, 2015[4] ↑ Monés i Pujol-Busquets, Jordi. Els primers quinze anys de Rosa Sensat. 1a edició. Barcelona: Edicions 62, 1981, p. 17-19. ISBN 978-8429717877.


text: Aquell convent desaparegut El nom d'aquesta estació, igual que en el cas de Trinitat Vella, té el seu origen en un antic i avui desaparegut convent que es va cremar durant la Guerra de la Independència Espanyola i que estava situat on està l'actual església de Sant Jaume. Per on ara hi ha el nus viari de la Trinitat, cap a 1445 es va posar l'única forca jurisdiccional extramurs de la ciutat de Barcelona, que se sumava a les quatre que hi havia dins de les muralles. Per anar del casc vell de Barcelona fins a aquesta forca calia recòrrer una gran distància, i per això a Catalunya encara s'al·ludeix a la quinta forca (la cinquena forca), per dir que alguna cosa queda molt lluny.


text: Inici Societat al Gironès Ebri Knight, Germà Negre i Roba Estesa, plats forts del tancament del... Una quinzena d'artistes completen el cartell d'un espectacle que farà un "recorregut ampli pel concepte de llibertat" L'espectacle de clausura del festival Espurnes, 'Cançons de Llibertat', comptarà amb Ebri Knight, Germà Negre i Roba Estesa com a grups destacats. El cartell sencer el completen el cantant d'Inadaptats Àlex Vendrell, Ivette Nadal, el cantant d'Esquirols Joan Vilamala, Joina, Josep Tero, Mabel Flores, Montse Castellà, Sicus i Junior Carbonell de Sabor de Gracia, Sotrac i Titot i David Rosell de Brams. Amb tot, la quinzena d'artistes oferiran un "recorregut ampli pel concepte de llibertat", segons ha explicat el director artístic del festival, Pau Planas. Així mateix, ha destacat que són músics de generacions, estils i àmbits diversos. El concert serà a Llagostera el 6 de juny i les entrades ja es poden adquirir al web del festival. Article anteriorL'Hospital de Reus rep l'acreditació "Hospital Actiu: Hospital Segur" en anestèsia i reanimació


text: Marlaska nega que els requeriments al Govern siguin el pas previ al 155 | NacióDigital Marlaska nega que els requeriments al Govern siguin el pas previ al 155 El ministre de l'Interior diu que adequaran les mesures "als fets que es vagin produint" per Redacció, 11 de desembre de 2018 a les 11:11 | El ministre de l'Interior, Fernando Grande-Marlaska, durant la reunió de la junta de seguretat | ACN El ministre de l'Interior, Fernando Grande-Marlaska, ha descartat que els requeriments per carta al Govern siguin el pas previ a l'aplicació del 155. "No estem preparant el terreny, simplement treballem com en els darrers set mesos i adaptant la política als fets que es van desenvolupant", ha dit a Onda Cero. El ministre ha afirmat que la conducta i l'actuació del govern espanyol va en consonància amb els fets i que l'objectiu és sempre "garantir l'exercici dels drets i llibertats dels ciutadans i el compliment de la llei". Sobre les protestes dels CDR ha criticat que no hi hagués intervenció per part dels Mossos i ha dit que el Govern ha de garantir que es compleixi la normativa d'ordre públic. En relació al dispositiu policial del 21-D amb motiu del Consell de Ministres a Barcelona no ha volgut avançar dades sobre reforços policials. Ha dit que sempre hi ha efectius de les forces i cossos de seguretat de l'Estat preparats per si una policia autonòmica (en aquest cas, els Mossos) demanen col·laboració i ha dit que en operacions policials especials cal que imperi "la cautela". Sobre les declaracions de Torra i la via eslovena ha dit que són "preocupants" però ha assegurat que creu que "no són veritat". "El pensament no delinqueix, no hem actuat per manifestacions que evidentment no compartim sinó pels fets que van passar dissabte i diumenge", ha puntualitzat en referència a les cartes enviades dilluns per ell mateix, el titular de Foment, José Luís Ábalos i la vicepresidenta, Carmen Calvo, arran dels talls a l'AP-7 per part dels CDR. El ministre ha dit que es donarà per "satisfet" si el conseller Miquel Buch respon la carta "en els termes que consideri raonables" i ha evitat avançar quins són els plans de l'Estat si els Mossos no compleixen amb la seva funció. A la missiva, Marlaska advertia que ordenaria la intervenció de les forces i cossos de seguretat de l'Estat si els Mossos no garantien l'ordre públic. "Hi ha diferents possibilitats però no ens avançarem, tenim els equips jurídics treballant i el més important és tenir les previsions i els instruments per saber com hem d'actuar si cal", s'ha limitat a respondre.


text: LICEU, OTELLO: SURT STUART NEILL i ENTRA MARC HELLER, I EL DESGAVELL DE LES TARIFES | IN FERNEM LAND I ara no es tracta d'una innocentada perversa. Stuart Neill inicialment previst per cantar Otello els dies 27 i 31 de gener i el 5 de febrer en el Gran Teatre del Liceu, no cantarà cap representació. Els dies 27 i 31 cantarà Carl Tanner, i el darrer dia, el 5 de febrer, ho farà Marc Heller. Qui és Marc Heller? http://www.ascolta-artists.com/EN/person/42/ La seva biografia ja ens dóna una perfecta idea de la mediocritat del substitut, ni la mateixa pàgina de web del Liceu ens en parlen, perquè ens anuncien a Cura i Tanner per substituir a Antonenko, i ara en part a Neill. podria ser que tot fos un cúmul de fatídiques coincidències, però les substitucions no estan en cap cas, i dic en CAP CAS a l'alçada dels preus que s'han de pagar en aquestes representacions d'Otello Les tarifes per veure les 9 representacions d'aquest Otello, inicialment ja eren un desori, 4 tarifes diferents per a dos repartiments, quelcom que no hi havia manera de pair-ho. Possiblement trobar un Otello en pocs dies sigui complicat, però aleshores el que haurien de fer és un abonament de l'import excedit, perquè si els cantants del segon cast passen al primer i per a ells s'havien pagat els imports de la segona tarifa, perquè sense Antonenko, substituït per un Cura en fase de desconnexió i amb Jaho substituint a Giannastasio s'ha de fer un dispendi a l'alçada dels teatres europeus de primera divisió?. Haurien de retornar la diferència no sense demanar perdó, així ho duc perquè així ho penso, i aquestes coses són les que fan que una direcció es guanyi el respecte del seu públic, dels seus clients. Podríem fins i tot entendre el cúmul de despropòsits que s'han acarnissat sobre aquest Otello, però no les solucions trobades i sobretot gestionades i anunciades o més ben dit, dissimulades, de la manera com s'està fent. Però caram, quan he anat a veure quan s'hauria de retornar, no m'ho podia creure, les diferències de tarifa són inexplicables. El primer dia i només el primer dia (21 de gener) tarifa 2, ara amb Cura, Jaho, Vratogna. Preus molt alts que ja no es tornen a repartir en cap altre dia. El primer dia és el torn B i el dia de la setmana és un dijous, res de caps de setmana. Zona 1: 299,00 € Zona 2A: 199,00 € Zona 2B: 187,00 € Zona 3: 161,00 € Zona 4: 117,00 € Zona 6: 56,00 € Zona 7: 38,00 € Zona 8: 14,00 € Aquest mateix tercet de protagonistes coincideixen els dies 26 i 29 de gener i el 1 de febrer, però les tarifes canvien de manera inadmissible i jo diria que difícilment argumentable. El dia 26 (dimarts) la tarifa és la 7, la diferència és inexplicable. Zona 1: 187,00 € Zona 2A: 122,00 € Zona 2B: 115,00 € Zona 3: 99,00 € Zona 4: 72,00 € Zona 5: 49,00 € Zona 6: 34,00 € Zona 7: 23,00 € Zona 8: 10,00 € I el dia 29 (divendres, cap de setmana), amb el mateix repartiment (Cura, Jaho, Vratogna) la tarifa és la 3, una mica més econòmica que el dijous de la primera. Zona 1: 286,00 € Zona 2A: 187,00 € Zona 2B: 176,00 € Zona 3: 152,00 € Zona 4: 110,00 € Zona 5: 75,00 € Zona 6: 52,00 € Zona 7: 36,00 € Zona 8: 13,00 € I el dia 1 de febrer (dilluns), insisteixo, amb Cura, Jaho i Vratogna, la tarifa és la 4. Entre dilluns i dimarts no té cap sentit aquest canvi. Zona 1: 265,00 € Zona 2A: 173,00 € Zona 2B: 163,00 € Zona 3: 141,00 € Zona 4: 102,00 € Zona 5: 69,00 € Zona 6: 48,00 € Zona 7: 33,00 € Zona 8: 12,00 € Carl Tanner, Maria Katzarava i Ivan Inverardi coincideixen 2 dies: 27 i 31 de gener. Tots dos dies amb tarifa 7, la mateixa que el dia 26 amb Cura, Jaho, Vratogna La resta de combinacions possibles tampoc segueixen cap lògica. Hi ha coses que no tenen explicació i s'endinsen definitivament en una tercera dimensió de fenomens paranormals, això d'avui sense cap mena de dubte ho és. Enllaç a la pàgina web del Liceu (Otello) per Joaquim a 9 de gener de 2016 ← TEATRO REAL 200 AÑOS PREPARANT OTELLO: TRIANT "DIO MI POTEVI SCAGLIAR" → la primera representació és el dia 21 no el 19.Molt bon comentari,és increïble aquesta diferencia. 9 de gener de 2016 a les 0:33 Doncs és veritat Demo, no me n'havia adonat, no cal que et digui que la imatge de l'encapçalament no és meva i l'error és del Liceu. Un més. 9 de gener de 2016 a les 0:39 Per explicar la diferència dilluns / dimarts només se m' acut que els dilluns entrin dins del concepte "cap de setmana mal comptat". Sense fer-ho tant exhaustivament, al seu dia també vaig mirar de voler veure i entendre si, realment i com se' ns havia dit, anar dilluns/dimarts (jo sóc abonat d' aquests dies) tenia tarifes més barates que altres dies. Al poc ho vaig deixar estar perquè tampoc li vaig saber trobar la lógica. 9 de gener de 2016 a les 8:39 La deu tenir, però la nostra lògica és obvi que no és la seva, però la seva lògica ens perjudica. 9 de gener de 2016 a les 21:23 És un insult als abonats i al públic. Aquests cantants substituts són de teatres en teoria molt inferiors al Liceu, només els ha calgut una temporada per desmuntar un prestigi guanyat amb molts anys. No hi ha res més imprudent que deixar alguna cosa en mans de inexperts, i el Liceu avui està en mans de inexperts gestors d'un teatre d'òpera Les tarifes jo crec que són denunciables, sobretot si no hi ha canvis entre els diferents dies. Potser hauríem de començar a arremangar-nos 9 de gener de 2016 a les 10:06 El desgavell de les traifes s'ha incrementat amb els canvis constants de cantants i si bé és cert que en un rigen el primer repartiment tenia 3 tarifes, 2,7 i 4, quelcom inexplicable, perquè de la 2 a les 7 hi ha molta diferència que no es pot explicar només pel dia de la setmana, però és que ara a part de sumar-se una noca tarifa, la 3, els canvis amb cantants de qualitat mot discutible, fan absolutament insostenibles aquests preus. 9 de gener de 2016 a les 21:31 On no n'hi ha, no raja, i ho dic tant per la disposició actual al mon de cantants capaços d'enfrontar-se d'una manera més que digna a l'Otello verdià (tant de bo algú em contradigui), com la precarietat de pressupost (ínfim), sensibilitat (nula), talent (escàs) i prestigi (malbaratat) per part del Liceu per saber gestionar i encarrilar una crisis d'aquest calat que, precisament per no ser una raresa en el mon de l'òpera (ja s'ha dit que passa, ha passat i continuarà passant a tots els teatres del mon, MET inclòs), s'hauria d'haver resolt amb una certa elegància i, sobretot, el més mínim impacte sobre l'abonat-contribuent. Pel contrari, s'ha conduit de la manera més barroera possible i, com no venint d'un neoliberal, socialitzant el cost del nyap entre els associats. Això, malauradament, cada cop s'assembla més al Palau de la Música de l'Helga, on regnava l'arbitrarietat, però sense Mehta, és clar. Guasch va desembarcar al Liceu per posar ordre i ho està fent de l'única manera que un neoliberal ho sap fer, rebaixant els estàndars de qualitat, en aquest cas contractant cantants de marca blanca, qual vulgar Mercadona, i amb una manca de sensibilitat en un terreny que l'és completament aliè i en el qual tampoc sembla que tingui especial interés a aprofondir, per més Bohemes i Rigolettos que s'empassi en la intimitat. Malauradament per a ell (i de retruc per a nosaltres, que toquem les conseqüències), un teatre d'òpera no és ni Chupa Chups ni L'Aliança, i de tant en tant ja va bé relaxar-se, encara que sigui en privat, amb un repertori menys trillat que vagi fins i tot més enllà de Kitehz... Espero que ningú prengui aquest comentari com un exercici de cinisme. Estic realment descoratjat per la situació actual del teatre i la veritat és que ni em va fer il·lusió anar a la Lucia ni em fa tampoc anar a l'Otello ni em fa anar al Capvespre del devastat sr Ryan. És a dir, tinc un abonament que me'l van pujar escandalosament aquesta temporada i del qual, si ho hagués sabut abans, hauria renunciat al patètic Nabucco i a aquest maleït Otello, per posar només dos exemples. Només em queda un trist anhel de veure a la Di Donato en un recital i en un Capuletti que no figura entre les meves òperes preferides però on hauria matat per veure la Garança. Què trist realment. Espero almenys que els que aneu a l'Otello rossinià gaudiu amb la Julia Lezhneva, perquè em temo que serà la sensació (única, fora de Di Donato) de la temporada. 9 de gener de 2016 a les 10:27 Ma'grada molt el teu comentari, però molt. T'ho agraeixo, perquè el que dius ho subscric de la primera a l'última frase, Garanca inclosa. Només em queda un dubte, Lezhneva, no que no sigui la sensació, sinó que acabi cantant, ella que ja es propensa a cancel·lar en un entorn com el nostre podria ser letal. 9 de gener de 2016 a les 21:35 Gran comentari. I molt didàctic. Sembla que torna el català emprenyat. 10 de gener de 2016 a les 7:58 Ah! havia marxat? 11 de gener de 2016 a les 17:30 Sempre em quedarà el YouTube 9 de gener de 2016 a les 10:45 Si agafes aquest, estàs morta, aviso. 😉 9 de gener de 2016 a les 21:49 Només veient les tarifes i els repartiments això fa pudor a podrit, per no dir cap figura contemplada en el codi penal i m'acusin d'alguna cosa. 9 de gener de 2016 a les 11:19 No es pot entendre que amb aquests cantants ens facin pagar aquests preus, a les representacions auguro mala maror, perquè amb la tarifa 7 ens mereixem una altra cosa. 9 de gener de 2016 a les 21:54 Antes de los continuos cambios de cantantes y ya en fase de presenta, nuestro grupo ( somos 4 ) ya habíamos escogido el dia 26 ( con el teorico primer cast ) porque tal función ya estaba de oferta con la tarifa 6 o 7 Cada vez entiendo menos esta gestión del equipo Guasch en como tratar el tema de tarifas, abonos y packs. Supongo que " deben trabajar ya " para el Corte Ingles y su agencia de viajes, dicho irónicamente 9 de gener de 2016 a les 12:08 El problema Alex es que los cantantes sustitutos son de tarifa 9, tarifa que curiosamente no existe. 299 euros una plaeta son muchos euros y lo que te ofrecen es mediocre, pero poner a Tanner en Tarifa 3 es casi o si el casi, la inocentada atrasada. Por otro lado el señor Heller canta en el 2016, segun ópera base, en los teatros de Metz, Utah i un festival veraniego en Budapest, no creo que en toos estos reconocidos centros operísticos se paguen plateas a 187€. En definitiva nos toman el pelo y sin disimularlo, que es lo peor. 9 de gener de 2016 a les 22:08 Molt bé el post, Joaquim. Series un excel•lent economista. La presa de pèl als abonats i al públic en general és massa gran per part dels responsables del Liceu. La diferència de preus per a un mateix repartiment no té nom. El poc respecte pel teatre i la seva qualitat artística cada vegada és més gran. Quan el Sr. Guasch va agafar la direcció ja vaig comentar a IFL que, després del que havia fet a L'Aliança, era de témer la seva gestió. Un altre error del Liceu. Les representacions d' "Otello" comencen el 21 de gener, i no el 19, tal i com bé ha dit en Demo, i acaben el 7 de febrer, no el 5. El 7 és el dia que correspon al meu abonament. De moment la web del Liceu diu que canta Carl Tanner, cosa que no em satisfà gens pel preu que he pagat. Podria ser que el dia 7 de febrer ja hi hagi hagut un altre canvi. 9 de gener de 2016 a les 13:09 Ja cal que s'espavilin perquè el començament de temporada no pot ser més galdós pel que fa a la gestió, Tenien poca credibilitat però ara s'està perdent el poc crèdit que els quedava. 9 de gener de 2016 a les 22:10 Tarifes vergonyoses. Els preus del Met i de molts grans teatres europeus són molt més assequibles. El Liceu no és un teatre democràtic i s'està creant una trista imatge amb tants canvis de repertori que solen anar de mediocres a directament dolents. 9 de gener de 2016 a les 13:14 La ignorància fa molt de mal benvolguda Olympia, i quan no es té cap experiència en la gestió cultural i el pitjor és que no hi ha cap altre projecte artístic que no sigui omplim com sigui, el que ens espera només és el desencís, l'enorme desencís de veure com des de la conselleria de cultura, que és el principal problema del assumpte, miren cap a una altra banda perquè el Liceu no els importa gens, l'únic objectiu és que no faci dèficit i si per això cal fer-hi calçotades, doncs calçotades. 9 de gener de 2016 a les 22:26 D'aquest desgavell de tarifes només recordo un precedent: Ariadna i Barbablava de Dukas, quan una substitució de darrera hora va comportar que primer i segon repartiment depengués tan sols de l'agenda dels cantants substituts i no pas de si era torn popular o no. Als preus d'enguany no els trobo tampoc cap lògica però no sembla que importin tant: la gent va al teatre el dia que li va bé més que el dia més econòmic, de no ser així algunes funcions estarien plenes mentre que en d'altres no hi hauria gairebé entrades. Segueixo pensant que els preus van més en funció del dia de la setmana que no pas del repartiment i que no només el públic va pagar el que va pagar per la Lucia de Flórez sinó que em sembla que si hagués estat substituit la gent hauria comprat igualment les entrades. Per entendren's, si és un gran títol la gent va al teatre tant si Tosca és Edita Gruberova com si és Mariola Cantarero. Pel que respecta a mi que tinc dos abonaments, en el de temporada tornaré a escoltar (previsiblement, igual canvia un altre cop) a José Cura, qui fa 10 anys em va agradar molt i de qui espero que el que tuvo, retuvo i faci un bon moro si no vocalment almenys teatralment acompanyat per l'Ermonela Jaho qui amb l'Stuart Neil havia de cantar el segon repartiment. Com que això ja no serà així cediré la meva entrada a algun amic perquè em nego a veure títols populars amb repartiments de províncies amb un títol tan difícil de cantar i m'estimo més guanyar una tarda. La següent reflexió és si renovar aquest segon abonament em calia (em queda una bohème vocalment a conjunt) i la resposta és no. Tant de bo la crítica sigui demolidora i es repensin la fòrmula perquè si ens empassem aquesta sonda l'any vinent baixarem de categoria i enyorarem els anys de Matabosch Jo els enyoro des del primer dia i ho lamento,, perquè l'òpera més enllà de Matabosch és possible i necessària, però amb aquesta colla i d'aquesta manera, no. 9 de gener de 2016 a les 22:28 La Veritat, és que tot plegat és d'escàndol. Però jo crec que encara podem esperar alguna cosa de l'equip Guasch. Tanmateix, si han programat uns Otellos amb cantants de tan baixa qualitat, trobo que l'any que vé, potser tenim un altre títol amb un repartiment estel·lar. No trobeu? 9 de gener de 2016 a les 13:56 Ves esperant, i tant que podem esperar noves coses, però bones? Presa de pèl absoluta. Jo hi vaig el dia 31 i el dia 7 i em trobo amb que els dos dies canta Tanner. L'assumpte de les tarifes és de traca. Les tarifes 2 i 3, tot i ser excessives, podien tenir sentit amb Antonenko i Giannattasio, però amb Cura/Tanner i Jaho no hi ha justificació possible. 9 de gener de 2016 a les 16:29 Has de demanar que et tornin els diners, sense contemplacions. Ja ni sé quin dia vaig ni quin repartiment em tocarà. Menteixo en lo primer, no amb lo segon. 😦 10 de gener de 2016 a les 0:43 Aviat inventaran una promoció que irà, si encerta el repartiment li tornem l'import de la compra. Una quiniela operística, què et sembla l'idea? 11 de gener de 2016 a les 17:29 Doncs jo ja fa temps que vaig decidir que l'Otello el veuria amb els Amics de l'Òpera de Sabadell. Almenys no enreden al seu públic. El que estan fent al Liceu no té nom! Espero que amb les engrunes rossinianes no passi el mateix... Salutacions! 10 de gener de 2016 a les 23:08 Creuem els dits amb el rossinià, que ja ens el van mutilar de manera important només començar la temporada, i no precisament per una malaltia sobtada He trucat al Liceu per tal de que em diguessin qui canta el dia 4 i la contesta es Cura,quàn li dic que no pot ser ho torna a mirar,tarda una bona estona i diu que Tanner,no em conformo i demano confirmaciò,quàn torna al telèfon em diu" jo crec que es Tanner,Sra. però no li puc assegurar".Apa,aguanta!! la gestiò a estat a un 902 amb una durada de 4 minuts.


text: 'Ens volem vives' clama el cupó de l'ONCE dedicat al Dia Mundial contra el Tràfic de Persones - ONCE Noticias de Catalunya Patricia Sanz, vicepresidenta d'Igualtat, Recursos Humans i Cultura Institucional, i Inclusió Digital de l'ONCE, i Victoria Rosell, delegada de Govern contra la Violència de Gènere, van presentar aquest cupó, editat en col·laboració amb el Ministeri d'Igualtat, amb una il·lustració de Clara León, en què tres mans envolten la frase 'Ens volem vives'. El tràfic de persones és un delicte a través del que s'explota a dones, homes i menors amb nombrosos propòsits, inclosos el treball forçós i l'explotació sexual. El 2006, el Govern del Japó va organitzar una reunió de coordinació d'organitzacions internacionals que treballen per contrarestar el tràfic de persones. Les organitzacions participants (OIT, OIM, UNICEF, ONU Mujeres, l'ACNUR i UNODC) van decidir continuar l'esforç iniciat i van proposar la creació d'un grup de coordinació: el Grup Interinstitucional de Coordinació contra el Tràfic de Persones, que va ser establert el març de 2007. El 2013, l'Assemblea General va mantenir una reunió per avaluar el Pla d'Acció Mundial, i els Estats membres van designar el 30 de juliol com el Dia Mundial contra el Tràfic. Al setembre de 2015 els països van aprovar l'Agenda 2030 per al Desenvolupament Sostenible, i van acceptar complir els objectius i les metes relacionats amb la lluita contra el tràfic. Aquests objectius demanen que es posi fi al Tràfic i la violència contra els menors, que es prenguin mesures contra el tràfic en general, i que s'acabi amb totes les formes de violència contra les dones i nenes, i amb la seva explotació. En aquest cupó consta el compromís de l'Organització amb el Dia Mundial contra el Tràfic de Persones.


text: CIÈNCIA DE PEL·LÍCULA: LORENZO'S OIL Les pel·lícules, juntament amb els comentaris, estan a disposició de tothom, a la Biblioteca Tecla Sala , Avinguda de Josep Tarradellas i Joan, 44 de L'Hospitalet. Ciència de pel·ícula Pel·lícula comentada: Lorenzo's oil, USA, 1992 Temàtica: Adrenoleucodistròfia, malalties rares. L'oli de la vida és una pel·lícula dramàtica de 1992 dirigida per George Miller. Està basada en la verdadera història d'Augusto i Michaela Odone, dos pares en una lluita acarnissada per buscar un tractament per al seu fill Lorenzo, afectat adrenoleucodistròfia (ALD). És una síndrome neurometabòlica i neurodegenerativa fatal, que afecta el sistema nerviós i provoca insuficiència de la glàndula suprarenal, entre altres. Afecta sobretot els homes, encara que les dones portadores poden tenir formes més lleus de la malaltia. Afecta 1 de cada 17.000-20.000 barons. La forma adulta o adrenomieloneuropatia es manifesta a partir dels 20 anys i té una evolució lenta i progressiva, amb afectació motora i sensitiva de les extremitats inferiors, afectació de nervis perifèrics, amb rigidesa i espasmes musculars. És incapacitant i els afectats poden acabar necessitant cadira de rodes. També afecta la majoria de dones portadores, a partir dels 40 anys. La forma de la infantesa, o cerebral desmielinitzant, comença entre els 5 i els 12 anys i és d'evolució ràpida –uns dos anys fins a la mort- amb desmielinització cerebral amb un fort component inflamatori. A càrrec de Pablo Ranea, llicenciat en biologia i investigador predoctoral del grup d'investigació de malalties neurometabòliques de l'IDIBELL, dirigit per la doctora Aurora Pujol. Aquesta activitat forma part de la celebració del Dia Mundial de les Malalties Rares (28 de febrer).


text: Parra: "Em va costar assumir una Europa tan negra i cruel amb els refugiats" | Web de notícies de l'Ajuntament de Martorell Ds, 25 juny 12:12 Inici Actualitat Cultura i oci Parra: "Em va costar assumir una Europa tan negra i cruel amb... Parra: "Em va costar assumir una Europa tan negra i cruel amb els refugiats" Presentació 'Migrar i resistir' de Mònica Parra La fotoperiodista Mònica Parra Ràfols ha presentat aquesta tarda a la Biblioteca Martorell el llibre Migrar i resistir. Històries de l'últim èxode a Europa (Editorial Descontrol). L'autora de Sant Just Desvern mostra, a través de les imatges, la cruesa de la situació i denuncia així la vulnerabilitat amb la que, en ple continent europeu, viuen molts refugiats de conflictes bèl·lics. La martorellenca Charo Gómez ha presentat l'autora. El llibre està escrit en primera persona i narra la seva experiència. La Mònica comença fotografiant, documentant i denunciant la situació als camps de refugiats i, corpresa per tot allò que veu, deixa la càmera a una banda i decideix ajudar i fer costat a aquelles persones. Una experiència concentrada al llarg de tres anys que no l'ha deixat indiferent i que li ha fet replantejar moltes coses. Parra explica més detalls de l'obra en una entrevista al programa Martorelletres de Ràdio Martorell. Mònica, tenim entès que aquest llibre sorgeix fruit de la casualitat durant unes vacances a Polònia? Sí, va començar per casualitat. Estàvem de vacances i sortíem del camp de concentració d'Auswitz, quan vam anar a un bar a seure. Allà vaig veure, a una portada d'un diari, la imatge d'un pare fent passar una nena per una concertina a Hongria. Casualment, Hongria era el país al que continuàvem a vacances, i allà ja ens vam trobar tot el drama de persones refugiades i migrants en aquelles vies de tren, la policia cridant, camps on a la gent se li tirava el menjar per sobre de la reixa...un desastre, i vaig decidir continuar. Com et va afectar veure una escena com aquella a l'estació de tren de Budapest? Em va deixar en shock. Em va costar molt de temps assimilar que allò estava passant a Europa. No pensava que es pogués maltractar tant les persones i tractar-les amb aquest menyspreu i posar-les en llocs amb condicions inhumanes. Em va costar molt assumir que vivíem en aquesta Europa tan negra i cruel, no ho hagués pensat mai. Després vaig pensar que en els següents viatges se'm trauria aquesta angoixa i que tot milloraria, però em vaig adonar que aquesta Europa estava allà per quedar-se i que a partir d'aleshores funcionaria d'aquella manera. Abordar aquesta realitat existent als campaments de refugiats ha suposat per a tu seqüeles físiques i psicològiques d'algun tipus? De fet, ara quan faig presentacions, dic que començo a estar bé de l'últim viatge que vaig fer, l'abril 2018. No és només per totes les històries de persones que veus i pel maltracte constant, sinó perquè és inhumà i a mi m'ha costat molt assimilar aquesta inhumanitat. He vist coses que mai pensava que veuria, i m'ha costat molt pair la impotència, saber que només podem fer una mica la denúncia i el que ens pugui tocar al nostre quilòmetre quadrat, i assimilar que vivim en aquest a realitat. Ha estat una mena de lliçó de vida per a tu, aquest llibre? Sí, he après més en aquests tres anys que tota la meva vida. He rebut una lliçó de persones, de gents, d'històries humanes, de superació, de resistència, de resiliència, de gent que ha superat obstacles infinits i que a mi m'han fet revisar molt els privilegis i les vides que tenim. I dir que sí, que nosaltres també ens podem queixar, però que hi ha molta gent que està molt pitjor, i que el que hem de fer és utilitizar aquests privilegis nostres per ajudar-los. Al llibre parles de punts crítics de les rutes migratòries de refugiats, com ara la jungla de Calais; la ciutat macedònia de Gevgelija, o els camps grecs de Lesbos o Idomeni, o la frontera italiana de Ventimiglia. Per a què et serveixen, aquests punts de referència? Jo el que pretenia és que la gent pogués veure amb els meus ulls i sentir amb el meu cor tot el que jo sentia, fer una mica una catarsi. Per això, el llibre no té massa filtres. Vaig començar a vomitar-hi molts pensaments, injustícies vistes, sentiments, barreja de moltes coses...però això fet insconscientment. I arriba molt al lector, em diuen que els provoca angoixa. He aconseguit el que volia sense pensar-hi massa, només vomitant el que havia vist i sentit. És molt fort. I si ho expliques com ho sents, arribes molt al lector. Fins a quin punt arribes a empatitzar amb la realitat d'aquesta gent que ha viscut guerres i a qui se'ls ha destruït les seves vides? He fet una mica de pedagogia, d'empatitzar, d'entendre que això ens pot passar a nosaltres, que ningú no està exempt que això passi. Som un món súper vulnerable i estem fent malabarismes. Hi ha molts països amb problemes de misèria, de guerra, de canvi climàtic...cal que obrim els ulls, empatitzem i intentem ajudar com poguem amb les persones que han vingut, i pensar que això ens pot passar a nosaltres, que no som més que ningú. A Ucraïna no es podien creure que es trobarien com estan ara si els ho preguntem fa tres mesos. Expliques que en un moment determinat vas prendre la decisió de deixar la càmera i arremangar-te per ajudar la gent... Sí, va haver-hi un moment en el que jo no era capaç de fer fotos perquè em sobrepassava la situació. La càmera em tremolava i no enfocava...estava més per anar allà a ajudar que no pas per fer la foto. Vaig dir als meus companys que necessitava ajudar aquella gent, i més que ajudar, acompanyar-los emocionalment, seure a parlar amb ells, fer un cafè. Voluntat, força i capacitat de posar el teu gra de sorra per ajudar aquesta gent... Jo ho he vist com una responsabilitat ciutadana, de tu a tu, de persona a persona. Som centenars de persones a tot Europa que s'estan deixant la pell, la vida, els diners, i que han deixat la parella, la família i la feina per anar a donar un cop de mà, és una feina ciutadana i de gent de peu. Per acabar, volíem preguntar-te per l'agència Fotomovimiento, de la que en formes part. Doncs que vam néixer l'any 2011 a Barcelona amb el moviment del 15M. Per tant, portem uns quants anys junts. Ens dediquem a fer voluntarisme, i a denunciar les injusticies i vulneracions de drets mitjançant les fotografies. Sigui a Catalunya, a Espanya o a qualsevol conflicte o crisi de persones refugiades.


text: La intel·ligència emocional dels jutges - Valors La intel·ligència emocional dels jutges Àngel Puyol| 04/09/2019 23/02/2020 |Opinió| Últimament, estem indignats amb moltes decisions judicials. Ens hem quedat atònits davant de sentències incomprensibles i allunyades del batec moral de la societat: violadors en grup que aconsegueixen escapolir-se de penes merescudes; pederastes confessos que s'emparen en la prescripció del delicte per tornar a casa com si res; corruptes que estiren els processos judicials fins que se'n surten amb la seva; polítics que no sabem si estan presos o són presos polítics; presons preventives que semblen càstigs anticipats; defraudadors milionaris que queden impunes; i una llarga llista de despropòsits judicials que engruixen el descrèdit de la judicatura i la desconfiança de la societat en la justícia. Davant d'això, els nostres jutges i jutgesses esgrimeixen, al seu favor, el respecte a la pulcritud de les garanties processals, la presumpció d'innocència com una regla d'or de l'Estat de dret, la necessitat d'encabir el dany causat en els delites tipificats, i tot un reguitzell de mesures garantistes que afortunadament separen la justícia del linxament, i la justificació racional de l'arbitrarietat; no obstant això, s'obliden d'un fet primordial en tota mena de judici, ja sigui legal, moral, social o de qualsevol mena: la interpretació. Tots els jutges i jutgesses saben que no poden jutjar sense interpretar, que no tot està escrit o es pot entendre sense valoració, sense una apreciació que mai és purament objectiva, perquè això últim és impossible. No hi ha judici sense aportar un sentit humà a allò que s'està jutjant. Si els jutges i les jutgesses no interpretessin les lleis no caldria la seva intervenció; seria suficient una màquina a la qual se li introduïssin les dades del judici i, de forma automàtica, emetria una sentència. La interpretació (sobre la forma correcta d'aplicar les lleis, sobre els fets jutjats, sobre les intencions dels acusats i els danys soferts per les víctimes, etc.), per ser bona o adequada, requereix de l'experiència, del savoir-faire que diuen els francesos. Malgrat això, als jutges i jutgesses els fa por reconèixer aquesta part inevitablement personal de la interpretació; temen que siguin tatxats de parcialitat, de deixar-se endur per les emocions, les creences, la ideologia o els prejudicis; com si no fos una realitat coneguda per tothom que ells mateixos es classifiquen, per exemple, entre progressistes i conservadors, o entre durs i tous. No dubto de les bones intencions dels bons jutges i les bones jutgesses que volen aplicar únicament la llei. És un tresor col·lectiu que aquesta gent s'imposi la virtut professional de la imparcialitat per tal de fer honor a la imatge idealitzada de la justícia amb una vena al ulls; però, ai!, les metàfores acostumen a tenir doble raser i, en aquest cas, la vena als ulls de la justícia pot impedir veure realitats evidents per al més pintat, com ara que cinc homes abusant sexualment d'una dona mig inconscient en un portal és una violació, o que el dany causat per un pederasta no prescriu mai, o que una sentència per rebel·lió pot condicionar la política i la pau d'un país durant tota una generació. Davant d'aquests fets, indubtablement interpretables, no espero que els jutges i les jutgesses siguin parcials, però tampoc que ignorin que darrera d'una sentència sempre hi trobarem un sentit humà –de vegades massa humà- que condiciona tot el que ha passat i el que passarà després, i que cal incorporar aquest coneixement a la decisió judicial. Necessitem jutges i jutgesses tècnicament competents, però també capaços de fer-se càrrec del bé i del mal que les seves sentències causen a la societat a la qual serveixen; en un llenguatge més planer, necessitem que tinguin la intel·ligència emocional que ha d'acompanyar a tot judici humà per ser realment humà.


text: La Ràpita, l'Ametlla i les Cases, distingides com a «Viles Marineres» de Catalunya | Aguaita.cat La Ràpita, l'Ametlla i les Cases, distingides com a «Viles Marineres» de Catalunya La nova marca 'Barris i Viles Marineres' s'adreça a les poblacions litorals que conserven viva la cultura lligada al mar per Redacció , Begur, 21 de novembre de 2019 a les 12:55 | Dotze poblacions de tota Catalunya han estat reconegudes amb este segell | Cedida La consellera d'Empresa i Coneixement, Àngels Chacón, i el de l'Àgència Catalana de Turisme (ACT), David Font, van lliurar este dimecres el distintiu 'Barris i Viles Marineres'. Entre les dotze poblacions reconegudes amb este segell hi ha la Ràpita, l'Ametlla de Mar i les Cases d'Alcanar. La nova marca 'Barris i Viles Marineres' s'adreça a les poblacions litorals que conserven viva la cultura lligada al mar. Els municipis acreditats tenen una forta personalitat marcada per aspectes com ara el caràcter històrico-cultural, gastronòmic, paisatgístic, o per promoure esdeveniments al voltant de la relació entre l'home i el mar. L'acte d'atorgament d'esta nova marca turística es va dur a terme a Begur (Baix Empordà). Segons la consellera d'Empresa, "aquestes distincions són un reconeixement a la tasca en favor d'un turisme de qualitat, diversificat i desestacionalitzat". Chacón ha assegurat que des del departament d'Empresa i Coneixement s'ajudarà a "posicionar i donar visibilitat internacional als municipis acreditats perquè fer turisme també és fer país". Un comitè d'experts, format per reconeguts professionals de diferents àmbits i també de l'ACT, és l'encarregat d'avaluar i validar les sol·licituds d'accés a les marques d'aquelles ciutats i pobles que compleixen els requisits per obtenir aquesta certificació. Les altres poblacions que han obtingut el distintiu són Arenys de Mar, Begur, l'Escala, Llançà, Palamós, Sant Pol de Mar, Sitges, Tossa de Mar i Vilanova i la Geltrú. A banda, s'ha donat el títol de 'Poble amb Encant' a Montclar i el de 'Vila amb Caràcter' a la Bisbal de l'Empordà.


text: Felicitació de Nadal 2017 - Club del Viatger https://www.clubdelviatger.cat/wp-content/uploads/2017/12/Club-del-Viatger-Nadal-2017.mp4 I recordeu que per aquest 2018 tenim interesants viatges per a tot tipus de gustos, per viatgers, per caminants, per apasionats de la bona cuina, per amants de la bona música, per viatgers de fluvials, i per la gent que li agrada el misteri tenim els ja mítics viatges sorpreses.


text: Inicio Canales Economía El nou parc comercial de Sagunt preveu 1.200 llocs de treball amb... Imatge de les obres del parc comercial de Sagunt Vidanova Parc inclourà 36 firmes, preveu obrir la primera tenda abans de l'estiu i el centre estaria complet al mes de setembre 36 grans firmes, 90 milions d'euros d'inversió i 1.200 llocs de treball, segons l'empresa, són algunes de les xifres més importants de Vidanova Parc, la nova zona comercial de Sagunt que estarà totalment oberta al setembre de 2018 El nou parc comercial de Sagunt obrirà la seua primera tenda abans de l'estiu que ve, i s'espera que el parc estiga funcionant íntegrament a la fi de setembre de 2018. Així l'han informat els responsables de Lar, empresa propietària del parc, als membres de la corporació municipal, que han visitat les obres. Amb una inversió de 90 milions d'euros, el parc comptarà amb 36 grans firmes, moltes d'elles de gran reconeixement internacional. A més, suposarà la creació de 1.200 llocs de treball i s'espera que tinga 5 milions de visitants en el seu primer any i que la xifra arribe als 7 en els anys posteriors, quan s'haja consolidat, segons explicava José Antonio García, director de Promoción de Centros Comerciales de Lar. Sobre l'ocupació, l'alcalde de Sagunt ha destacat que "ja estem treballant en convenis perquè la gran majoria d'eixos 1.200 llocs de treball els ocupen persones de Sagunt. Nosaltres volem que la immensa majoria siguen per als nostres ciutadans i ciutadanes, que ho necessiten i molt, perquè tenim persones desocupades, encara que les estadístiques de contractació estan situant-nos en un lloc preferent en referència a la recuperació". Per açò, segons ha explicat, "els nostres veïns tenen un lloc en el qual apuntar-se en el xalet de Promoció Econòmica que està situat en l'Antic Sanatori, perquè, quan signem el conveni, tinguem una referència de totes les persones que estan disposades a treballar". TAMBIÉN TE PUEDE INTERESAR Juzgan al hombre que estafó 138.000 euros a agricultores de Riba-roja, Chulilla, Carcaixent y Alberic Quico Fernández ha assegurat que Vidanova Parc és un dels grans projectes que s'han dut a terme en les últimes dècades a Sagunt, i manifesta que "reconeixem el treball que s'ha fet en anteriors legislatures, perquè, evidentment, no és un projecte que nasca fa dos anys, però vull agrair de manera molt especial el treball que s'està fent des del departament d'Urbanisme i d'Activitats, perquè jo crec que estan molt bé sintonitzats perquè prioritzen tots els projectes que suposen una inversió en economia productiva, tant en l'àmbit comercial com en l'industrial. Per a nosaltres els projectes que generen ocupació són absolutament prioritaris i, per tant, els tècnics que tenen està funció, i així s'està complint i ens ho estan traslladant els responsables dels parcs industrials, comercials i de les empreses". Algunes de les marques més reconegudes que ja han confirmat la seua instal·lació en Vidanova Parc són Leroy Merlín, que serà la primera en obrir, Decathlon, Más i Más, Conforama, Norauto, 9 sales dels cinemes Yelmo, que és la segona empresa de sales de cinema més important a nivell internacional, i un dels Urban Planet més grans d'Espanya. "Per tant, estem parlant d'un centre comercial com el qual té qualsevol gran capital o qualsevol gran ciutat, és a dir, este és un centre com el que s'està fent a Sevilla o com els que s'han fet a Barcelona o a Madrid. Un àmbit comercial que evidentment està a l'altura del que nosaltres volem que siga la nostra ciutat com un projecte de referència per a tota l'àrea no solament comarcal, sinó per a tota l'Horta Nord, per a l'Alt Palancia, la Plana Baixa, Terol... i crec que així l'han entès els inversors i nosaltres estem intentant que açò es concrete", ha afirmat Fernández. TAMBIÉN TE PUEDE INTERESAR El Conseller d'Economia Sostenible partidari de declarar la muntanya de Romeu Paratge Natural Muncicipal L'alcalde també ha afirmat que "més enllà de l'ocupació, generarà molta riquesa, perquè suposa que, sent un referent comercial es retroalimente a l'àmbit del turisme i, per tant, hi haurà molta gent que vindrà a la nostra ciutat perquè tindrà una oferta integral. Sagunt s'equipararà amb altres ciutats que ja disposen d'esta oferta i, juntament amb altres projectes que estem presentant, van a suposar un motor de progrés de la ciutat, que evidentment ha d'anar compaginat amb altres sectors però que, sens dubte, podem ser una referència per a la zona entre València i Castelló. I també hem de destacar la connexió amb tota l'àrea de Terol". Artículo anteriorEspecialízate en un deporte Artículo siguienteLa Sant Silvestre d'Ontinyent recaptarà fons per ADIEM i espera tornar a superar els 2.000 participants


text: Concert de Joves Talents 2019 - Guitarra Badalona Concert de Joves Talents 2019 Concert de Joves Talents a la Fundació Roca i Pi El passat dissabte 22 de juny l'Associació de la Guitarra de Badalona va organitzar una cop més el seu concert anual de Joves Talents de la Guitarra, acollits aquest cop per la Fundació Privada Llegat Roca i Pi, entitat molt arrelada a Badalona, dedicada a l'atenció de la gent gran. L'esplèndid concert va estar a càrrec de quatre de joves guitarristes, premiats al VIII Concurs Infantil de Guitarra de l'AMIC Lopategui: Maria Nasarre (9 anys), Marc Benavent (9), Laia Berlanga (13) i Sandra Cortijo (13). En el concert va participar també el Duo della Gioia, format per Mireia Heimann (15) i Alejandro Saiz (15), guanyador del IV Concurs de Grups de Cambra amb Guitarra per a Joves Intèrprets que organitza la nostra associació i que es va celebrar recentment a Badalona. L'acollida a la Fundació Roca i Pi de Badalona va ser magnífica. El públic, format pels residents del centre, familiars i espectadors atrets per l'esdeveniment, aviat va omplir la sala d'actes de la Fundació (molt ben pensada i equipada per cert) impacients tots per que donés començament el concert. Els guitarristes van demostrar haver preparat bé el concert i van oferir el millor de si mateixos. El repertori en el seu conjunt va ser variat, amb obres més conegudes i populars al costat d'altres més clàssiques, mostrant un ventall ampli de música per a guitarra. Tot i no ser un públic "entès", els assistents van saber apreciar la qualitat del concert i van recompensar amb aplaudiments, afecte i agraïment l'esforç i el talent dels joves guitarristes. Estem molt contents d'haver organitzat aquest esdeveniment tan peculiar, en un lloc poc habitual per als concerts de guitarra, barrejant generacions, en una experiència que ens ha enriquit a tots. Aquí tens l'álbum de fotos d'aquest Concert: http://guitarrabadalona.org/index.php/ca/concert-de-joves-talents-2019#sigFreeId662f5a3327 ESDEVENIMENT PATROCINAT PER: Visitants: Avui: 2 / Ahir: 59 / Aquesta setmana: 79 / Aquest mes: 201 / 2018: 6656 ASSOCIACIÓ DE LA GUITARRA DE BADALONA - NIF: G-65735219 - Entitat cultural i artística sense ànim de lucre


text: La UE Castelldefels cau a casa amb el Santfeliuenc (0 - 2) Els grocs perden i baixen a la setzena posició de la taula amb 20 punts • La UD Vista Alegre guanya al camp de l'Atlètic Can Vidalet (0 - 1) • El BBA Castelldefels guanya a casa l'AE Badalonès (75 - 60) i puja a la sisena posició de la classificació La UE Castelldefels va perdre aquest diumenge al Municipal de Canyars contra el FC Santfeliuenc. El partit, corresponent a la dissetena jornada de la Tercera Divisió grup V, va acabar amb un marcador final de 0 - 2 a favor dels visitants. El matx va arribar al descans amb el 0 - 0 inicial. A la represa, Joan Gibert va avançar el Santfeliuenc (minut 55). Vint minuts més tard, Alfonso Castellano va posar de penalti el 0 - 2 definitiu a l'electrònic de Canyars (minut 75). Després d'aquesta desfeta, els grocs baixen a la setzena posició (cuarts per la cua) amb 20 punts, els mateixos que el seu rival d'aquesta setmana. Millors notícies a la Primera Catalana grup 2, on la UD Vista Alegre va guanyar dissabte per la mínima al camp de l'Atlètic Can Vidalet. El partit, corresponent a la quinzena jornada de la competició, va acabar 0 - 1 a favor dels blaus. El gol no va arribar fins a la segona part, quan Josep Maria Marcé va marcar el 0 - 1 al minut 62. Una diana que significa tres punts per a un Vista Alegre que puja a la catorzena posició de la taula classificatòria i se'n va de vacances de Nadal amb 16 punts al sarró. El BBA Castelldefels guanya l'AE Badalonès El BBA Castelldefels, línia professional del CB Castelldefels, va acomiadar l'any guanyant diumenge l'AE Badalonès. El matx, corresponent a la tretzena jornada de la Lliga EBA grup C-B, es va resoldre amb un marcador final de 75 - 60 a favor dels blaus. Malgrat aquest resultat, el partit va ser molt més igualat del que sembla. De fet, el Badalonès va guanyar dos dels quarts (el segon per 10 - 15 i el tercer per 19 - 21). El parcial assolit pel BBA al quart i definitiu parcial, 24 - 8, va fer que el matx es decantés a favor dels locals. Després d'aquest triomf, el BBA puja a la sisena posició de la classificació amb 20 punts, els mateixos que el CB Valls Nutrion, el propi AE Badalonès i el CB Salou.


text: La Xarxa de Santa Tecla posa en marxa l'adreça anims@xarxatecla.cat per rebre missatges de suport Inici TARRAGONA La Xarxa de Santa Tecla posa en marxa l'adreça anims@xarxatecla.cat per rebre... Des de la Xarxa Sanitària i Social de Santa Tecla s'ha habilitat l'adreça de correu electrònic anims@xarxatecla.cat perquè tothom que ho desitgi pugui enviar missatges d'ànim a pacients i usuaris dels hospitals i centres socials que l'organització gestiona al territori, així com mostres de suport als seus professionals. La Xarxa de Santa Tecla vol facilitar que les persones que ho vulguin facin arribar el seu suport a les persones que estan ingressades i també als professionals que es troben en la primera línia lluitant contra la pandèmia del coronavirus. A l'adreça de correu es poden enviar textos, enllaços i imatges en baixa resolució (es prega no adjuntar vídeos per evitar col·lapsar el servidor). Depenent del contingut, els missatges seran adreçats a les persones que són ateses als hospitals de Santa Tecla o del Vendrell, a les residències de gent gran de Ponent o Llevant, als residents del CRAE Sant Josep o als de la llar-residència de la Fundació Estela. Per facilitar la distribució dels missatges entre els diferents centres, es demana als remitents que indiquin el nom del destinatari i el centre on localitzar-lo en el títol del correu. Des de la Xarxa de Santa Tecla es vol destacar la feina dels professionals sanitaris i de totes les persones que fan possible el dia a dia en aquests moments: personal de manteniment, administratius, personal de neteja, logística, personal informàtic i totes aquelles àrees que fan possible que l'organització disposi dels mitjans suficients per fer front a aquest moment excepcional. Article anteriorSant Camil enregistra dues noves víctimes mortals amb coronavirus Article següent33 comerços de Torredembarra ja són 'Establiment segur contra la violència masclista'


text: Trilla coincideix amb Vergés i es mostra partidari que Barcelona no entri en fase 1 aquest dilluns La República Trilla coincideix amb Vergés i es mostra partidari que Barcelona no entri en fase 1 aquest dilluns El cap d'epidemiologia del Clínic diu que els números són "justets" i aposta per ser prudents i aguantar una setmana més "per veure si la incidència baixa" El cap d'Epidemiologia de l'Hospital Clínic, Antoni Trilla, aposta perquè l'àrea metropolitana de Barcelona no entri en fase 1 dilluns. "Jo crec que amb les dades que hi ha, si no hi ha un canvi especial, aquesta seria una actitud a considerar i una opció força bona per posar sobre la taula si volem ser prudents. Crec que els números són justets", ha argumentat a Catalunya Ràdio, on ha defensat "aguantar una setmana més i veure si la incidència baixa", ja que és pràcticament el doble que la mitjana d'Espanya, i concentra el 75% dels casos de Catalunya. D'altra banda, ha augurat que no hi haurà aforaments plens fins ben entrada la tardor, i ha considerat "incongruent" que el ministre de Cultura no descarti els festivals d'estiu. Trilla creu que esperar una mica perquè l'àrea metropolitana entri en fase 1 "donaria més garantia que la possibilitat de rebrots es redueixi de forma important". A més, veu contradictori que es parli de 15 alumnes per aula i alhora no es descartin els concerts d'estiu. "Em temo que hem de partir de la base que res estarà ple fins d'aquí a bastants mesos", ha dit. Sobre la prova desenvolupada per Grifols, Trilla ha destacat la seva fiabilitat i el fet que es puguin fer moltes alhora i descartar tot un grup de negatius d'un sol cop. També ha indicat que són "més semblant a les PCR que totes les altres". El cap d'Epidemiologia de l'Hospital Clínic ha reconegut que el programa Orfeu no ha avançat com es voldria tot i que "s'han volgut fer les coses molt ràpid". "Em sembla que ens hem quedat una mica entremitges. Entenc que pot haver dificultats tècniques, però estic convençut que s'acabarà tirant endavant", ha conclòs. Trilla ha considerat interessant estudiar pneumònies prèvies i també grips per veure si realment el coronavirus va circular per Catalunya abans que es detectés, una teoria que, en general, "cada cop guanya més força" al món. Això seria una de les causes que explicarien perquè l'epidèmia, ha continuat, "va esclatar amb aquesta virulència". Encara sobre estudis i recerca, ha reconegut que ara n'hi ha molta, i que els investigadors competeixen, però ha indicat que el descens de malalts ingressats fa que molts es quedin a mitges.


text: Es dispara el nombre d'hospitalitzats per una pandèmia descontrolada del tot amb més de mil malalts - Altaveu el diari digital d'Andorra Durant el cap de setmana s'han notificat 403 nous contagis de Covid, i dels 1.081 casos actius n'hi ha 22 d'ingressats, dos dels quals a l'UCI i ventilats 29/11/2021 (16:26 CET) La pandèmia marxa sense treva. El cap de setmana ha estat especialment virulent en l'expansió del coronavirus. 403 casos s'han notificat des del divendres, situant el nombre de malalts actius en més de mil, en concret, 1.081. I el que encara és pitjor: hi ha 22 persones hospitalitzades, més el doble que divendres. L'única sort, per dir-ho d'alguna manera és que hi ha una persona menys a l'UCI. Són dues i totes dues ventilades mecànicament. Només durant la segona onada de la pandèmia -ara estaríem a la sisena- hi havia dades tant dolentes com les d'ara a nivell de contagiats actius. De fet, llavors n'hi havia uns quants més. Cert també és que la pressió hospitalària era molt més alta. També marxa descontrolada la situació a nivell educatiu, amb un increment significatiu de centres escolars amb aules totalment o parcialment aïllades. La xifra total de casos des de l'inici de la pandèmia de coronavirus SARS-CoV-2 al Principat és de 17.115 persones -403 més des de la darrera actualització- i es registren un total de 15.903 altes -270 més. El total de defuncions fins a la data, que sortosament no ha variat, és de 131. Actualment hi ha 1.081 casos actius: 20 persones resten ingressades a planta de l'Hospital Nostra Senyora de Meritxell (tretze més que divendres) i dues (una menys) a l'UCI –totes amb ventilació mecànica–. Pel que fa a la població escolar, hi ha 70 aules en vigilància activa –8 total i 62 parcial– i 54 en passiva. Això comporta que hi hagi tres aules més en confinament total i dotze més que tenen aïllat algun dels seus integrants. En total, doncs, n'hi ha quinze més amb confinaments totals o parcials. Set aules més que divendres estan sota vigilància passiva. És a dir, amb els seus integrants observant símptomes i possibles afectacions.


text: Master oficial Gestió de Destinacions Turístiques Aquesta formació és per a mi?: El Màster s'adreça a titulats universitaris en Turisme, Geografia, Planificació i Ordenació del Territori, Economia, Gestió d'Empreses, Sociologia, Comunicació o àmbits afins, que es volen formar en la gestió territorial del turisme. S'enfoca als sistemes turístics locals (destinacions), utilitzant conceptes, tècniques i instruments innovadors derivats d'avanços fonamentals en els estudis turístics en la passada dècada, en casos d'èxit i en l'experiència d'investigadors i professionals punters en un àmbit global. Requisits: A més de la documentació general obligatòria per fer la preinscripció, és necessari acreditar el nivell d'anglès superior al mínim exigit (B2).


text: Dos detinguts i trenta-nou identificats a Barcelona en el marc d'un dispositiu conjunt de seguretat ciutadana a Trinitat Vella – l'actualitat.cat Mossos i Guàrdia Urbana de Barcelona van dur a terme ahir a la tarda un ampli dispositiu de seguretat ciutadana relacionat amb el tràfic de drogues i per la compravenda d'objectes sostrets. Agents dels dos cossos policials van realitzar quatre entrades administratives en dos bars, un comerç i una perruqueria des d'on els investigadors havien detectat que es distribuïen i consumien substàncies estupefaents i des d'on s'estarien venent objectes de procedència il·lícita relacionats amb robatoris violents o furts. Els diversos contactes amb que els agents de la policia de proximitat havien tingut amb el teixit associatiu i veïnal del barri de Trinitat Vella van permetre disposar d'nformació de primera mà relacionada amb l'activitat de certs locals que es podrien dedicar al consum i venda de substàncies estupefaents i la compra d'objectes provinents de fets delictius. A dos quarts de set de la tarda els agents van dur a terme les quatre inspeccions en dos bars, una botiga de queviures al carrer Turó de la Trinitat i una perruqueria del carrer Almansora. De resultes de l'operatiu, els mossos van detenir dues persones per requeriments judicials, una acta administrativa per posessió de substàncies estupefaents, dues citacions judicials, trenta-nou persones identificades i tres actes administratives.


text: Ajuntament de la Garriga/Pla Prevenció de Drogues i Promoció de la Salut C17 Data i hora oficials: 24/05/2022 21:19 Estudi de qualitat per poder detectar aquelles necessitats concretes i específiques dels nostres territoris de treball en les quals fer incidència des de la prevenció del consum de drogues i la promoció de la salut. Tanmateix, també és una anàlisis del Pla anterior per poder concretar els punts forts i de millora del programa i del seu funcionament. L'objectiu principal ha estat el de concretar unes línies estratègiques clares d'intervenció de les quals definir uns objectius a seguir. Cada un d'aquests objectius compta amb les seves accions específiques que ens facilitaran el poder aconseguir-los.


text: La Veu Jove de la Conca – Pàgina 45 – laveujovetv.cat 6 gener 2012 Written by Artur El president del Port de Tarragona, Josep Andreu, inaugurarà l'exposició "Gravat monumental i experimentació" d'Enric Adserà Riba, artista nascut a Cabra del Camp, el proper dissabte, dia 14, a les 19.30 hores, al Tinglado 1 del moll de Costa del Port de Tarragona. El MOSAICUS, una de les grans obres que han donat prestigi a [...]


text: Oques Grasses, Manel, Suu, Manu Guix, Judit Neddermann, primers noms del Portalblau 2021 a l'Empordà • Ràdio Capital de l'Empordà Oques Grasses, Manel, Suu, Manu Guix, Judit Neddermann, primers noms del Portalblau 2021 a l'Empordà La 14a edició de Portalblau, el Festival de Música i Art a la Mediterrània, se celebrarà del 17 de juliol al 15 d'agost a l'Escala i Empúries a 4 escenaris El festival està organitzat per l'Ajuntament de l'Escala, el Museu d'Arqueologia de Catalunya (MAC) i Tem Produccions. Portalblau esdevé un portal obert a totes les disciplines artístiques, a totes les arts escèniques. Tan variades com ho són les diferents tonalitats del blau. Les entrades es podran adquirir a partir d'aquest 26 de març al web del festival www.portalblau.cat. Ràdio Capital és emissora oficial del festival Portalblau va néixer l'estiu de 2008 al municipi de l'Escala com a espai de trobada i d'intercanvi cultural a la Mediterrània, coincidint amb la commemoració del centenari de l'inici de les excavacions a Empúries. Des d'aleshores, la programació manté l'eix conceptual que ha caracteritzat el cicle, mantenint l'estret vincle amb la promoció dels valors de la cultura i les arts a la Mediterrània. Article anteriorSupermatí – 26 març 2021 Article següentPalamós, base dels entrenaments de ciclistes internacionals de l'únic equip professional femení de Catalunya


text: [ÚLTIMA HORA] El Suprem fa marxa enrere i decideix que els clients paguin l'impost hipotecari | Diari Català Digital ? [ÚLTIMA HORA] El Suprem fa marxa enrere i decideix que els clients paguin l'impost hipotecari El Suprem decideix per 15 vots a 13 que siguin els compradors que paguin l'impost de les hipoteques, i desestima el tres recursos per tornar a la jurisprudència anterior. Després de dues jornades de deliberacions, el 28 magistrats de la sala tercera del Tribunal Suprem han arribat a una decisió molt dividida. Per tant la sentència del 16 d'octubre, que obliga el banc, i no pas el consumidor, a pagar l'impost d'actes jurídics documentats quan es firma una hipoteca, no crearà jurisprudència. Durant les dues sessions els magistrats han estat dividits en un debat tens i controvertit. La meitat han estat a favor de la sentència del 16 d'octubre que diu que els bancs han de pagar l'impost hipotecari. L'altra meitat ha estat a favor de continuar l'actual sistema, que siguin els hipotecats que paguin l'impost. En el que sí sembla que hi havia unanimitat és que, si es decidia que fossin els bancs els que han de pagar l'impost, la retroactivitat fos de 4 anys, extrem que no ha estat necessari. La sessió d'ahir va dedicar gran part del seu temps ens qüestions prèvies com el plantejament d'alguns magistrats que es preguntaven la raó de ser de la reunió si ja hi havia hagut una sentència de companys seus. En aquesta deliberació, hi han faltat tres membres del plenari de la sala formada per 31 magistrats. No hi són el magistrat Segundo Menéndez, ocupat en la Junta Electoral andalusa; Rafael Fernández Valverde, que està de viatge, i Octavio Herrero, apartat de la decisió perquè té familiars amb casa a Rivas-Vaciamadrid, d'on l'ajuntament ha fet els recursos que es tracten en aquest ple. El debat ha estat sotmès a la pressió per "l'enorme repercussió econòmica i social" que la decisió representa. I és que la sentència del Suprem va donar expectatives a milers d'usuaris, va provocar daltabaix a la borsa en les entitats bancàries i va provocar unes inèdites disculpes del president de l'alt tribunal. La ministra d'Hisenda, Maria Jesús Montero ha xifrat aquest dimarts en 5.000 milions d'euros l'impacte de la devolució de l'impost hipotecari.


text: FEMvallès ha presentat un document d'al·legacions a la nova llei de mobilitat estatal, l'anomenada Llei de Mobilitat Sostenible i Finançament del Transport que és una iniciativa del Ministeri de Transports (abans Ministeri de Foment) i que té per objectiu, entre d'altres, regular la fiscalitat i les finances del transport o la digitalització de la mobilitat. La plataforma socioeconòmica del Vallès ha reclamat l'eliminació dels peatges de la C16 i C32, els últims que quedaran a Catalunya després de la propera finalització de les concessions. Segons FEMvallès aquestes dues barreres a més dels peatges a l'ombra, és a dir, els peatges que paga la Generalitat segons el nombre de vehicles passants, representen una injusta càrrega pels catalans ja que dels ingressos se'n serveix tota la xarxa estatal. Les entitats de la plataforma demanen també que, amb els nous ingressos fiscals, es desenvolupi un organisme depenent de la Generalitat que s'encarregui del manteniment i millora de la xarxa, amb una especial dedicació a atorgar coherència jeràrquica i la seva plena funcionalitat. FEMvallès proposa l'execució d'un pla integral de millora de la xarxa secundària catalana per atendre les carreteres més densificades i perilloses. Puntualitzen que a la perifèria metropolitana i al Vallès s'hi acumulen gran part de les problemàtiques per la falta d'intervencions i l'absència d'un pla adequat que configuri les vies distribuïdores. Les al·legacions s'han presentat dins el període de consulta pública i seran examinades pel ministeri durant els propers mesos. Paral·lelament l'entitat vallesana ha publicat el Dossier Xarxa Viària Bàsica que acompanya les al·legacions i es configura mitjançant tres textos d'anàlisi de la xarxa bàsica:


text: L'art de sobreviure - PROA Article de Jangmi Baek, cofundadora de Melbot Studios, per a l'InfoPROA del 7 de juny del 2022 Començo l'article compartint una anècdota de fa uns anys, quan buscàvem finançament privat per poder tirar endavant el projecte Pipeline i escalar. Tinc un pitch perfecte? El missatge és clar? 20 pàgines són moltes? Quin ordre ha de seguir el meu discurs? I així fins a l'infinit i més enllà... No som els únics que diàriament pateixen el brot de desorientació i inseguretat amb l'esperança que la pròxima reunió amb l'inversor citat sigui la definitiva que ens guiï cap a la llum. Finalment, tenim uns pretendents entusiasmats. Hem intercanviat diversos emails, ens envien un feedback prometedor i entusiasta, parlem de números i presenteixo que estic vivint un deja vu on l'inversor ens acomiada amb un "torneu quan sigueu més grans". Llavors no puc evitar preguntar on està el problema. Repasso la llista de feedbacks i em crida l'atenció que no inclou inversors nacionals. Tampoc hi ha rastre de finançaments públics nacionals. I em pregunto: per què hem de recórrer a inversors estrangers? El principal repte d'un estudi indie de videojocs és el finançament. Partint de la premissa que el nostre projecte és viable, comptem amb l'equip adequat i alhora rendible, la primera prova consisteix a identificar diferents fonts de finançament idònies, i la llista no és extensa. La cosa es complica encara més si donem per fet que aquestes no són amigables ni eficaces, ja que requereixen una enorme dedicació de recursos. Parlant estrictament d'una línia de finançament dedicada en exclusiva als estudis de videojocs, actualment les alternatives d'origen públic són limitades i les privades, inexistents. Escassegen els interlocutors proactius amb una visió i estratègia a mig-llarg termini capaços de construir un ecosistema fort i global. Per això és fonamental que les entitats públiques es facin expertes en un sector que fa molt va deixar de ser un nínxol, que genera milers de llocs de treball, és un focus d'atracció d'inversions estrangeres milionàries i contribueix al posicionament del país com a hub econòmic d'alt valor afegit. Una vegada impregnades del sector, les institucions públiques han de convertir-se en un actiu defensor del mateix i fer pedagogia amb els potencials inversors privats, als quals els manca informació, però no les ganes de convertir-se en el padrí del pròxim unicorn. Eventualment veurem un estudi de videojocs nacional dins de la llista d'unicorns o anunciant la seva sortida a la borsa. És qüestió de temps. El gran desafiament és qui serà el valent o visionari que aposti per les desenvolupadores de videojocs nacionals.